stanford-oval/wikipedia huggingface dataset:
Stop Online Piracy Act
Protesteja

Yahoo! Inc. oli eronnut Kauppakamarista protestina lakiehdotusta vastaan ja Google ilmaissut närkästymisensä samasta syystä.
Marraskuussa 2011 joukko internet-toimijoita peitti logonsa ja osan palvelustaan mustalla palkilla protestina SOPA:a vastaan. Näihin kuuluivat Tumblr, Reddit ja Mozilla.
Joulukuun lopussa 2011 internet-ryhmä Anonymous rohkaisi kannattajiaan protestiin, jossa verkkosivujen tilalle vaihdettaisiin SOPA-ehdotusta vastustava symboli.
Tammikuun alussa 2012 huhuttiin, että Google, Facebook, Twitter, PayPal, Yahoo! ja Wikipedia keskustelivat mahdollisuudesta sulkea palvelunsa päiväksi protestina lakiehdotusta vastaan. Tämä toteutui 18. tammikuuta 2012, kun englanninkielinen Wikipedia sulkeutui vuorokaudeksi. Mille tahansa wiki-sivulle yrittävä kohtasi mustan taustan, johon oli valkoisella tekstillä perusteltu Wikipedian kanta. Teksti oli otsikoitu "Imagine a World Without Free Knowledge".  Wikimedia Foundation ilmoitti sulkevansa koko englanninkielisen Wikipedian maailmanlaajuisesti 24 tunniksi alkaen keskiviikkona 18. tammikuuta 2012 klo 05:00 UTC protestina lakiesitystä vastaan.
Mozilla rohkaisi yhdysvaltalaisia soittamaan senaattorilleen.
SparkFun, yhdysvaltalainen avoimen lähdekoodin elektroniikkatuotteiden myyjä, vastusti myös SOPAa asettamalla logokseen osittain piilotetun "Sparkfun" logon.
Ehdotusta puoltavat perustelut

Tärkeimpänä perusteluna on pidetty sisällöntuottajien tulonmenetysten ehkäisemistä. Motion Picture Association of American edustaja muistutti, että yli kaksi miljoonaa yhdysvaltalaista saa ansiotulonsa elokuvien ja televisio-ohjelmien tuottamisesta ja piratismi uhkaa heidän elantoaan. Laajemminkin Hollywood, media-alan yritykset ja Yhdysvaltain kauppakamari tukivat ehdotusta.
Lisäksi lääketehdas Pfizerin edustaja toi esille suojan väärennettyjä lääkkeitä vastaan: osa laittomasti lääkkeitä myyvistä verkkokaupoista myy kopiolääkkeitä, eikä ostaja voi nykyisin saada selville, ostaako halpaa oikeaa Viagraa vai tuntematonta Viagran kopiota, joka voi olla terveydelle vaarallista.
Ehdotusta vastustavat perustelut

Lakiehdotuksen vastustajat ovat ilmaisseet huolestumisensa siitä, että myös täysin syyttömien osapuolten sananvapautta voitaisiin rajoittaa. Ehdotukseen nähdään liittyvän myös monenlaisia uhkia, jotka kohdistuvat niin palveluiden tarjoajiin kuin käyttäjiinkin, sekä laajemminkin internetissä toimimiseen.
Ehdotusta vastustavat perustelut > Sananvapauteen kohdistuvat uhat

A Center for Democracy and Technology -lehdessä kerrottiin, että lakiehdotus mm. "kohdistuu koko nettisivustoon, vaikka pieni osa siitä ylläpitää tai linkittää johonkin loukkaavaan materiaaliin". Esimerkiksi jos yhdessä blogissa linkataan luvattomaan aineistoon, kaikki saman palveluntarjoajan blogit voitaisiin sulkea.
TIME-lehden teknologiaan keskittyvässä blogissa Jerry Brito kirjoitti näin: "Kuvittele, jos Britannia tekisi estolistan amerikkalaisista sanomalehdistä sen takia, että ne loukkaavat julkkisten yksityisyyttä? Tai mitä jos Ranska uskoisi, että  amerikkalaiset sivustot sisältävät vihapuhetta, ja estäisi ne kaikki ?" Samaan aikaan Center for Democracy and Technology varoitti: "Jos SOPA ja PIPA astuvat voimaan, Yhdysvaltain hallituksen täytyy olla varautunut siihen, että muut maat seuraavat perässä ja ajavat sellaista politiikkaa, jonka kulloinkin tuntevat tärkeäksi vedoten vihapuheeseen, virkamiehien loukkauksiin tai poliittiseen toisinajatteluun".
Ehdotusta vastustavat perustelut > Palveluntarjoajiin kohdistuvat uhat

Toimittaja Rebecca MacKinnon esitti New York Timesin yleisönosastolla, että yritysten pakottaminen vastaamaan käyttäjien toimista olisi todella kylmää kyytiä yhteisöjen luomille palveluille, kuten YouTubelle. "Tarkoitus ei ole sama kuin Kiinan suurella palomuurilla, eli maailmanlaajuinen nettisensuuri, mutta käytännön vaikutukset olisivat samat."
EFF varoittaa, että palvelut kuten Etsy, Flickr ja Vimeo joudutaan mitä todennäköisimmin sulkemaan, jos ehdotus hyväksytään. Kriitikoiden mukaan ehdotus estäisi linkittämisen sivustoihin, joiden katsotaan rikkoneen tekijänoikeuslakia myös hakutuloksissa ja palveluissa kuten Twitter.
Virginialaisen hosting-yrityksen, ServInt:in COO Christian Dawnson arveli, että lakiehdotuksen läpimeno johtaisi monien pilvilaskentaa ja web-ylläpitoa tarjoavien yritysten siirtymiseen pois Amerikasta lakiongelmien välttämiseksi.
Sen sijaan MPAA:n Michael O'Leary väitti marraskuun 16. päivänä oikeuslaitoksen kuulemistilaisuudessa, että lain vaikutukset liiketoimintaan olisivat hyvin vähäiset huomauttaen, että ainakin 16 maassa estetään tekijänoikeuksia rikkovat sivut ja silti internet toimii kyseisissä maissa. Tanska, Suomi ja Italia estävät pääsyn The Pirate Bay -sivustolle uuden eston takia.  Elokuva- ja ääniteala ovat yhdessä uhanneet haastaa British Telecomin oikeuteen, jos se ei seuraa näitä maita ja estä The Pirate Bay -sivustoa. (Suomen oikeuspäätöksestä on valitettu koska tuomio on Eu oikeuden mukaan väärin - Eu oikeuden mukaan operaattoria ei voi velvoittaa moiseen toimintaan).  Maria Pallante Yhdysvaltain Tekijänoikeusvirastosta sanoi, että kongressi on päivittänyt tekijänoikeussäännöksiä ennenkin ja se tulisi tehdä taas, tai muuten hänen mukaansa "Yhdysvaltain tekijänoikeusjärjestelmä tulee epäonnistumaan täydellisesti". Pyydettäessä hän täsmensi tarkoittaneensa sitä, että Yhdysvalloilla ei ole tällä hetkellä toimivaltaa sivustoihin, jotka käyttävät muissa maissa sijaitsevia palvemia.
Ehdotusta vastustavat perustelut > Kaikkiin intenetin käyttäjiin kohdistuvat uhat

Tietotekniikkalehti eWeek analysoi lakiehdotusta seuraavasti: "SOPAn teksti on niin tulkinnanvarainen,  säännöt niin irrallaan internet-tekniikan nykytodellisuudesta ja rangaistukset niin väärin suhteutettuja rikoksiin, että tämä ehdotus voisi hyvin tehokkaasti tappaa verkkokaupankäynnin tai jopa normaalin internetin käytön. Lakiehdotus on myös pahasti ristiriidassa niin Yhdysvaltojen muiden lakien, muiden maiden lakien, kuin kansainvälisen oikeuden normiston kanssa, ja tulee varmasti johtamaan jatkuviin oikeustaisteluihin kymmenien vuosien ajan.
Art Bordksy etujärjestöstä nimeltä Public Knowledge oli samoilla linjoilla sanoen: "Lakiehdotuksen määritelmät ovat niin laajoja, että kuka tahansa yhdysvaltalainen kuluttaja, joka käyttää ulkomaalaista nettisivua, tulee antaneeksi Yhdysvaltain juristeille vallan ryhtyä mahdollisesti toimiin sitä vastaan.
28. syyskuuta 2011 internetin sananvapautta ja yksityisyyttä puolustava EFF kutsui lakiehdotusta massiiviseksi työpaikkoja tappavaksi sääntelyksi ja sanoi myös, että: "Tätä lakiehdotusta ei voi korjata, se pitää tappaa"
Kuluttajaelektroniikan yhdistyksen johtaja Gary Shapiro vastusti ehdotusta  voimakkaasti ja sanoi: "Lakiehdotus on radikaali yritys muuttaa Internetiä koskevia lakeja" ja että: "se sulkisi turvasatamat, jotka viime vuosikymmenenä ovat sallineet internetissä toimivan huipputeollisuuden kukoistaa. Se altistaisi lailliset yhdysvaltalaiset yritykset ja innovoijat laajoille ja ennakoimattomille oikeudellisille seurauksille. Tästä seuraisi  enemmän oikeusjuttuja, vähemmän pääomasijoituksia ja vähemmän uusia työpaikkoja."
Crowdsourcing -yritys CrowdFlowerin perustaja Lukas Biewald on sanonut, että "Sillä [ehdotuksella] olisi tukahduttava vaikutus riskipääomaan. Kukaan ei enää sijoittaisi laillisten seuraamusten pelossa."
Jos lakiehdotus hyväksyttäisiin laiksi asti olisi mahdollista, että myös välityspalvelimet (engl. proxy) muuttuisivat myös laittomiksi, sillä niiden kautta on myös mahdollista levittää tekijänoikeuksien alaista materiaalia.
Ehdotusta vastustavat perustelut > Materiaalia internetiin lataaviin käyttäjiin kohdistuvat uhat

Oikeustieteen professori Lateef Mtima Howardin yliopistosta on huolissaan siitä, että käyttäjiä, jotka lataavat tekijänoikeuksien alaista materiaalia palveluihin, kuten YouTubeen, voisi pitää rikosoikeudellisesti vastuussa. Hän tähdensi tätä sanoen: "Ehkä vaarallisin osa tästä lakiehdotuksesta on se, että kriminalisointi on niin heikosti määritelty. Vaikka se päällisin puolin näyttää yrittävän erottaa kaupallisen ja ei-kaupallisen toiminnan toisistaan ensimmäisen kieltämällä ja jälkimmäisen sallimalla, ei lakiehdotuksessa onnistuta määrittelemään tätäkään. Tämä sen takia, että lakiehdotuksesta puuttuvat konkreettiset määritelmät. Lakiehdotus mahdollisesti kriminalisoisi toiminnan, joka on nykylainsäädännössä sallittua."
Kongressiedustaja Lamar Smithin avustaja vastasi tähän, että: "Tämä lakiehdotus ei tee rikollista henkilöstä, joka laittaa YouTubeen videon lapsestaan laulamassa kopiosuojattua kappaletta. Lakiehdotus erityisesti kohdistuu nettisivuihin, jotka on tarkoitettu laittomaan tai tekijänoikeuksia rikkovaan toimintaan. Sivustoilla, jotka ylläpitävät ja esittävät käyttäjien materiaalia, kuten YouTubella, Facebookilla ja Twitterillä ei ole mitään syytä huolestua tästä lakiehdotuksesta."
Ehdotusta vastustavat perustelut > Verkostoitumiseen liittyvät uhat

A.M Reilly Industry Leaders -sanomalehdessä, että SOPA-ehdotus voi laajentaa piratismiin syyllisten joukkoa yllättäviin suuntiin. Monet yritykset käyttävät VPN (Virtual Private Networks)-yhteyksiä luodakseen verkoston, joka näyttää ensisilmäykseltä olevan yksityinen, mutta ulottuu moniin toimistoihin ja työntekijöiden koteihin. Jos missä tahansa näistä pisteistä aloitetaan kopiosuojatun materiaalin jakaminen, se vaarantaa koko VPN-verkon ja sitä ylläpitävän yrityksen.
CNET on esittänyt samansuuntaista kritiikkiä. Siihen RIAA:n johtaja Cary Sherman vastasi "Itse asiassa asia on päinvastainen. Tarkentamalla tiettyihin sivustoihin kokonaisten verkkotunnusten sijaan, toimenpiteet voidaan kohdistaa vain laittomiin alidomaineihin tai osoiteprotokollaan sen sijaan, että toimet ulottuisivat koko domainiin."
Aiheesta muualla

Wikimedia Commonsissa on kuvia tai muita tiedostoja aiheesta .
Bill Summary & Status H.R.3621 Library of Congress (englanniksi)
1 000 metrin juoksu

1 000 metrin juoksu on eräs harvinaisista juoksulajeista. Siinä kilpailijat juoksevat juoksurataa ympäri noin kaksi ja puoli kierrosta, riippuen kierroksen pituudesta. Yleisistä juoksulajeista lähinnä 1 000 metriä ovat 800 metrin ja 1 500 metrin juoksu.
Ennätykset > Miehet

| Ennätys | Aika | Juoksija | Päiväys | Paikka |
| --- | --- | --- | --- | --- |

| Maailmanennätys | 2.11,96 |  Noah Ngeny | 5. syyskuuta 1999 | Rieti |
| Euroopan ennätys | 2.12,18 |  Sebastian Coe | 11. heinäkuuta 1981 | Oslo |
| Suomen ennätys | 2.16,88 |  Ari Suhonen | 11. elokuuta 1987 | Lahti |
Lähteet:
Ennätykset > 1000m

| Ennätys | Aika | Juoksija | Päiväys | Paikka |
| --- | --- | --- | --- | --- |

| Maailmanennätys | 2.28,98 |  Svetlana Masterkova | 23. elokuuta 1996 | Bryssel |
| Euroopan ennätys | 2.28,98 |  Svetlana Masterkova | 23. elokuuta 1996 | Bryssel |
| Suomen ennätys | 2.36,15 |  Sara Lappalainen | 27. heinäkuuta 2024 | Porvoo |
Lähteet:
Virallisen maailmanennätyksen kehitys > Miehet

| Aika | Juoksija | Päiväys | Paikka |
| --- | --- | --- | --- |
| 2.32,3 |  Georg Mickler | 22. kesäkuuta 1913 | Hannover |
| 2.29,1 |  Anatole Bolin | 22. syyskuuta 1918 | Tukholma |
| 2.28,6 |  Sven Lundgren | 27. syyskuuta 1922 | Tukholma |
| 2.26,8 |  Séra Martin | 30. syyskuuta 1926 | Colombes |
| 2.25,8 |  Otto Peltzer | 18. syyskuuta 1927 | Colombes |
| 2.23,6 |  Jules Ladoumégue | 19. lokakuuta 1930 | Pariisi |
| 2.21,5 |  Rudolf Harbig | 24. toukokuuta 1941 | Dresden |
| 2.21,4 |  Rune Gustafsson | 4. syyskuuta 1946 | Borås |
| 2.21,4 |  Marcel Hansenne | 27. elokuuta 1948 | Göteborg |
| 2.21,3 |  Olle Åberg | 10. elokuuta 1952 | Kööpenhamina |
| 2.21,2 |  Stanislav Jungwirth | 26. lokakuuta 1952 | Stará Boleslav |
| 2.20,8 |  Malvin Whitfield | 16. elokuuta 1953 | Eskilstuna |
| 2.20,4 |  Audun Boysen | 17. syyskuuta 1953 | Oslo |
| 2.19,5 |  Audun Boysen | 18. elokuuta 1954 | Gävle |
| 2.19,0 |  Audun Boysen | 30. elokuuta 1955 | Göteborg |
| 2.19,0 |  István Rózsavölgyi | 21. syyskuuta 1955 | Tatabánya |
| 2.18,1 |  Dan Waern | 19. syyskuuta 1958 | Turku |
| 2.17,8 |  Dan Waern | 21. elokuuta 1959 | Karlstad |
| 2.16,7 |  Siegfried Valentin | 19. heinäkuuta 1960 | Potsdam |
| 2.16,6 |  Peter Snell | 12. marraskuuta 1964 | Auckland |
| 2.16,2 |  Jürgen May | 20. heinäkuuta 1965 | Erfurt |
| 2.16,2 |  Franz-Josef Kemper | 21. syyskuuta 1966 | Hannover |
| 2.16,0 |  Danie Malan | 24. kesäkuuta 1973 | München |
| 2.13,9 |  Rick Wohlhuter | 30. heinäkuuta 1974 | Oslo |
| 2.13,40 |  Sebastian Coe | 1. heinäkuuta 1980 | Oslo |
| 2.12,18 |  Sebastian Coe | 11. heinäkuuta 1981 | Oslo |
| 2.11,96 |  Noah Ngeny | 5. syyskuuta 1999 | Rieti |
Lähteet:
Virallisen maailmanennätyksen kehitys > Naiset

| Aika> Kansainvälisen naisurheiluliiton (FSFI) vahvistamat ennätykset | Juoksija> Kansainvälisen naisurheiluliiton (FSFI) vahvistamat ennätykset | Päiväys> Kansainvälisen naisurheiluliiton (FSFI) vahvistamat ennätykset | Paikka> Kansainvälisen naisurheiluliiton (FSFI) vahvistamat ennätykset |
| --- | --- | --- | --- |
| 3.17,4 |  Georgette Lenoir | 6. elokuuta 1922 | Pariisi |
| 3.12,0 |  Lucie Bréard | 20. elokuuta 1922 | Pariisi |
| 3.08,2 |  Edith Trickey | 4. elokuuta 1924 | Lontoo |
| 3.06,6 |  Lina Radke | 24. elokuuta 1930 | Brieg |
| 3.04,4 |  Gladys Lunn | 16. toukokuuta 1931 | Lontoo |
| 3.02,5 |  Stanisława Walasiewiczówna | 8. lokakuuta 1933 | Katowice |
| 3.00,6 |  Gladys Lunn | 23. kesäkuuta 1934 | Birmingham |
Kansainvälisen yleisurheiluliiton vahvistamat ennätykset (1990–)
| 2.30,67 |  Christine Wachtel | 17. elokuuta 1990 | Berliini |
| 2.29,34 |  Maria Mutola | 25. elokuuta 1995 | Bryssel |
| 2.28,98 |  Svetlana Masterkova | 23. elokuuta 1996 | Bryssel |
Lähteet:
Maailmantilasto > Miehet

Alle 2.14 juosseet miehet (tilanne elokuu 2020):
2.11,96  Noah Ngeny, 5. syyskuuta 1999, Rieti
2.12,18  Sebastian Coe, 11. heinäkuuta 1981, Oslo
2.12,88  Steve Cram, 9. elokuuta 1985, Gateshead
2.13,08  Taoufik Makhloufi, 1. heinäkuuta 2015, Nancy
2.13,49  Ayanleh Souleiman, 25. elokuuta 2016, Lausanne
2.13,56  Kennedy Kimwetich, 17. heinäkuuta 1999, Nizza
2.13,62  Abubaker Kaki, 3. heinäkuuta 2010, Eugene
2.13,73  Noureddine Morceli, 2. heinäkuuta 1993, Villeneuve d'Ascq
2.13,89  Robert Kiptoo Biwott, 25. elokuuta 2016, Lausanne
2.13,9  Rick Wohlhuter, 30. heinäkuuta 1974, Oslo
2.13,95  Jonathan Kiprotich Kitilit, 25. elokuuta 2016, Lausanne
2.13,96  Mehdi Baala, 26. kesäkuuta 2003, Strasbourg
Maailmantilasto > Naiset

Alle 2.31 juosseet naiset (tilanne elokuu 2020):
2.28,98  Svetlana Masterkova, 23. elokuuta 1996, Bryssel
2.29,15  Faith Kipyegon, 14. elokuuta 2020, Monaco
2.29,34  Maria Mutola, 25. elokuuta 1995, Bryssel
2.30,6  Tatjana Providohina, 20. elokuuta 1978, Podolsk
2.30,67  Christine Wachtel, 17. elokuuta 1990, Berliini
2.30,70  Caster Semenya, 2. syyskuuta 2018, Berliini
2.30,82  Laura Muir, 14. elokuuta 2020, Monaco
2.30,85  Martina Kämpfert-Steuk, 9. heinäkuuta 1980, Berliini
Alma Hildén

Alma Hildén, Laimi Leidenius ja Hilla Castrén vuonna 1896.
Alma Josefina Hildén (18. joulukuuta 1873 Vehmaa – 5. maaliskuuta 1940 Tyrvää) oli suomalainen opettaja ja kirjailija.
Hildénin vanhemmat olivat rovasti Daniel Ezechiel Hildén ja Selma Rislachi. Hän kävi Turussa Heurlinin tyttökoulun ja sai opettajatodistuksen Helsingin suomalaisesta jatko-opistosta vuonna 1900. Alma Hildén toimi ruotsin ja saksan kielen opettajana Iisalmen reaali- ja porvarikoulussa 1899–1904 sekä koulun johtajana 1903–1904. Vuosina 1909–1911 hän oli saksan kielen opettajana ja koulunjohtajana Uudenkaupungin yhteiskoulussa, ja myöhemmin hän opetti Haapamäen ja Rovaniemen yhteiskouluissa.
Teoksia

Elli: En ung flickas dagboksanteckningar 1–2. Söderström, Helsingfors 1916.
Solglitter: Noveller för ungt folk. Fram, Vasa 1919 (nimimerkillä Edit Eler).
Alleghanyn piirikunta (Virginia)

Alleghanyn piirikunta (engl. Alleghany County) on Yhdysvaltojen Virginian osavaltiossa sijaitseva piirikunta. Sen väkiluku oli 14 860 vuonna 2019. Piirikunnan väkiluvultaan suurin asutuskeskus on Clifton Forgen kunta. Piirikunta perustettiin vuonna 1822.
Aiheesta muualla

Kuvia tai muita tiedostoja aiheesta Alleghanyn piirikunta (Virginia) Wikimedia Commonsissa
Akrostikon

Akrostikon on lyriikkaan liittyvä termi, jolla yleensä tarkoitetaan runoa, jonka säkeiden tai säkeistöjen alkukirjaimet muodostavat aakkosellisen kokonaisuuden.
Esimerkiksi jotkin Raamatun psalmeista ovat akrostikoneja, eli ns. alfabeettisia psalmeja (mm. Psalmit 9, 10, 25, 34, 37, 111, 112, 119, 145), eli jokainen jae alkaa heprealaisten aakkosten eri kirjaimella, aakkosellisessa järjestyksessä, lukuun ottamatta muutamaa poikkeusta, jossa jokin kirjain ei ole esimerkiksi soveltunut luontevasti runon kulkuun, tai joidenkin kirjainten paikka on samoista syistä vaihdettu.
Akrostikon voi muodostaa muutakin kuin aakkoset, esimerkiksi Alankomaiden kansallislaulu Wilhelmus van Nassouwe, jonka 15 säkeistön alkukirjaimet muodostavat nimen Willem van Nazzov, joka on Vilhelm Nassaulaisen yksi kirjoitusmuoto.
Vladimir Nabokovin novellin "Vanen sisarukset" viimeisen kappaleen sanojen alkukirjaimista muodostuu kuolleiden sisarusten viesti haudan takaa.
Aiheesta muualla

Kuvia tai muita tiedostoja aiheesta Akrostikon Wikimedia Commonsissa
Afrikanvuorikotka

| Afrikanvuorikotka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Aquilinae
Suku::  Kotkat Aquila
Laji::  spilogaster
Kaksiosainen nimi
 Aquila spilogaster  (Bonaparte, 1850) 
 Afrikanvuorikotkan esiintymisalue.
Katso myös
   Afrikanvuorikotka Wikispeciesissä   Afrikanvuorikotka Commonsissa 
Infobox OKNimi-testi OKIUCN-testi OK: 
Afrikanvuorikotka (Aquila spilogaster) on Afrikassa elävä suuri kotka. Se sijoitettiin aiemmin pikkukotkiin, mutta molekyylitutkimusten perusteella se on siirretty kotkien sukuun.
Koko ja ulkonäkö

Linnun pituus on 55–65 senttimetriä ja paino 1,2–1,7 kilogrammaa. Afrikanvuorikotka muistuttaa vuorikotkaa, jonka alalajina sitä ennen pidettiin. Se on kuitenkin hieman pienempi ja vatsapuolelta vaalea tummin juovin. Sukupuolet ovat samanvärisiä, naaras on koirasta kookkaampi.
Esiintyminen

Afrikanvuorikotka elää Afrikassa Saharan eteläpuolella. Sen elinympäristön ala on noin 12 miljoonaa neliökilometriä ja maailman populaation koko 100 000–1 000 000 yksilöä. Se on enimmäkseen paikkalintu, eikä sitä ole tavattu Suomessa.
Elinympäristö

Afrikanvuorikotkien pesimäseutua ovat metsäiset kukkulat ja vuorenrinteet.
Lisääntyminen

Pari rakentaa massiivisen risupesän 9–15 metrin korkeuteen puuhun. Naaras munii tavallisesti kaksi, joskus yhden tai kolme munaa, joita pääasiassa naaras hautoo noin 43 päivää. Molemmat puolisot osallistuvat poikasten hoitoon, naaras aktiivisemmin. Pesästä selviää harvoin lentokykyiseksi enempää kuin yksi poikanen. Poikaset ovat lentokykyisiä noin 71 päivän ikäisinä.
Ravinto

Afrikanvuorikotkat saalistavat valtaosin keskikokoisia nisäkkäitä ja lintuja sekä liskoja.
Aiheesta muualla

African Hawk-Eagle (Aquila spilogaster) Planet of Birds.  27.8.2011. Viitattu 21.12.2020. (englanniksi)
Aquila spilogaster (African hawk-eagle) Biodiversity Explorer – the Web of Life in Southern Africa. Viitattu 21.12.2020. (englanniksi)
African Hawk-Eagle – Aquila spilogaster De Wets Wild -blogi. Viitattu 21.12.2020. (englanniksi)
Afrikanvuorikotkan muna.
Aló Presidente

Aló Presidente (suomeksi: Haloo Presidentti) on Venezuelan presidentti Hugo Chávezin vetämä viikoittainen televisio-ohjelma. Keskustelutyyppinen ohjelma lähetetään sunnuntaisin kello 11 alkaen. Ohjelmalla ei ole virallista päättymisaikaa, ja yleensä se kestää useita tunteja.
Subaru Park

| Subaru Park |
| --- | --- |
 PPL Park lokakuussa 2010.
Rakennuksen tiedot
Sijainti:  Chester, Pennsylvania, Yhdysvallat
Koordinaatit:  39°49′56″N, 75°22′44″W
Rakennustyöt aloitettu:  1. joulukuuta 2008
Avattu:  27. kesäkuuta 2010
Omistaja:  Delawaren piirikunta
Hoitaja:  FC Pennsylvania Stadium, LLC
Kenttä:  luonnonnurmi
Kustannukset:  122 miljoonaa dollaria
Arkkitehti:  Rossetti Architects ICON Venue Group
Käyttäjät
 Philadelphia Union (2010–) Philadelphia Independence (2011–) 
Katsojakapasiteetti
 18 500 (jalkapallo-ottelut) 26 000 (konsertit) 
Kentän mitat
 110 × 69 metriä 
Lisää rakennusartikkeleitaArkkitehtuurin teemasivulla
Subaru Park (entinen PPL Park ja Talen Energy Stadium) on jalkapallostadion Chesterissä Pennsylvaniassa Yhdysvalloissa. Se toimii Major League Soccer -seura Philadelphia Unionin kotistadionina. Stadion avattiin 27. kesäkuuta 2010, ja sen yleisökapasiteetti on 18 500 istumapaikkaa.
Historia

Major League Soccerin komissaarin Don Garberin mukaan liiga oli pitkään kiinnostunut Philadelphiasta markkina-alueena, mutta seudulla ei ollut sopivia olosuhteita MLS-joukkueelle. Maaliskuussa 2006 läheisessä New Jerseyn Glassborossa sijaitseva Rowan University ja Milestone Group aloittivat MLS:n tuella suunnitelmat sopivan stadionin rakentamisesta yliopiston kampuksen yhteyteen. Uuden MLS-joukkueen oli tarkoitus aloittaa stadionilla kaudella 2009, mutta projekti kaatui lopulta julkisen rahoituksen puutteeseen ennen rakennustöiden alkua.
Rowanin projektin kaaduttua sijoittajaryhmä Keystone Sports and Entertainment alkoi kaavailla jalkapallostadionia Pennsylvanian Chesteriin, jossa paikallishallinto osoittautui myötämielisemmäksi. Pennsylvanian osavaltio tuki projektia 47 miljoonalla dollarilla, Delawarejoen satamahallinto 10 miljoonalla dollarilla ja Delawaren piirikunta 30 miljoonalla dollarilla, mistä osa oli suunnattu muun lähialueen kehittämiseen (ks. Rivertown). Stadionin suunnitteli Rossetti Architects yhteistyössä ICON Venue Groupin kanssa ja rakensi TN Ward. Kokonaiskustannusarvio oli 115 miljoonaa Yhdysvaltain dollaria, mikä ylittyi lopulta seitsemällä miljoonalla dollarilla. Stadionin ja sen tontin omistaa Delawaren piirikunta. Käyttöoikeus on vuokrattu 30 vuodeksi erilliselle stadionyhtiölle, joka omistaa stadionin markkinointioikeudet.
Stadionsuunnitelmien konkretisoiduttua MLS myönsi Philadelphialle 28. helmikuuta 2008 uuden joukkueen, joka nimettiin myöhemmin Philadelphia Unioniksi, ja stadionin rakennustyöt alkoivat 1. joulukuuta 2008. 24. helmikuuta 2010 stadionin nimioikeudet myytiin 11 vuodeksi pennsylvanialaiselle energiayhtiölle PPL EnergyPlusille, minkä myötä stadion nimettiin PPL Parkiksi. Stadion avattiin 27. kesäkuuta 2010, jolloin Philadelphia Union kohtasi Seattle Soundersin MLS:n runkosarjaottelussa. Union voitti ottelun 3–1, ja stadionin historian ensimmäisen maalin teki Soundersin Pat Noonan.
Ominaisuudet > Tilat

Stadion sijaitsee Delawarejoen rannalla joen ylittävän Commodore Barry Bridgen länsipuolella vanhalla teollisuus- ja liiketontilla, joka puhdistettiin perusteellisesti nykyistä käyttöä varten.
PPL Park on erityisesti jalkapalloa varten suunniteltu stadion (soccer-specific stadium), ja sen yleisökapasiteetti jalkapallo-otteluissa on 18 500 istumapaikkaa. Stadionin ominaisuuksiin kuuluu 30 erikokoista aitiota, 1 000 neliömetrin klubitilat ja sisäänrakennettu konserttilava. Stadionin sivukatsomot on katettu. Joenpuoleinen 2 000 katsojapaikan päätykatsomo, joka tunnetaan nimellä The River End, on varattu Philadelphia Unionin Sons of Ben -kannattajaryhmälle. Stadionin ulkopuolella on joenvarsipuisto sekä aukio sisäänkäyntiä ja erilaisia tapahtumia varten. Tulevaisuudessa stadionia on mahdollista laajentaa 10 000 istumapaikalla ja 30 aitiolla.